টেকনাফে ‘বন্দুকযুদ্ধে' গৃহবধূ নিহত, পুলিশের দাবি ইয়াবাকারবারি
কক্সবাজারের টেকনাফে পুলিশের সঙ্গে কথিত বন্দুকযুদ্ধে এক গৃহবধূ নিহত হয়েছেন। নিহতের নাম সমুদা বেগম (৪০)। তবে পুলিশের দাবি তিনি ইয়াবা কারবারি।







রোববার ভোরে উপজেলার হোয়াইক্যং খারাংখালী সীমান্তসংলগ্ন লবণ মাঠে এ ‘বন্দুকযুদ্ধের' ঘটনা ঘটে।




সমুদা হোয়াইক্যং পশ্চিম সাতঘরিয়া পাড়ার মৃত নূর সালামের স্ত্রী।
টেকনাফ মডেল থানার ওসি প্রদীপ কুমার দাস বলেন, রোববার ভোর রাতে একদল পুলিশ টেকনাফের খারাংখালী মগপাড়ার পাশে লবণের মাঠ দিয়ে ইয়াবা পাচারের খবর পেয়ে সেখানে যায়। 
পুলিশের উপস্থিতি টের পেয়ে মাদক ব্যবসায়ীরা গুলি চালায়। আত্মরক্ষার্থে পুলিশও পাল্টা গুলি চালায়। এতে পুলিশ সদস্যরা আহত হন। 
ঘটনাস্থল থেকে গুলিবিদ্ধ অবস্থায় নারী মাদক ব্যবসায়ীকে উদ্ধার করে টেকনাফ উপজেলা হাসপাতালে নিয়ে যাওয়া হয়। তাকে সেখানে চিকিৎসার পর কক্সবাজার সদস হাসপাতালে নেয়া হলে চিকিৎসকরা তাকে মৃত ঘোষণা করেন। 
মরদেহ ময়নাতদন্তের জন্য কক্সবাজার সদর হাসপাতাল মর্গে রাখা হয়েছে। এ ঘটনায় আইনগত ব্যবস্থা নেয়া হচ্ছে।
ওসির দাবি, নিহত সমুদা মাদককারবারি ও একাধিক মামলার আসামী।

কক্সবাজারের টেকনাফে পুলিশের সঙ্গে কথিত বন্দুকযুদ্ধে এক গৃহবধূ নিহত হয়েছেন। নিহতের নাম সমুদা বেগম (৪০)। তবে পুলিশের দাবি তিনি ইয়াবা কারবারি।